"Martovske ide"-slika današnje politike
Naziv filma je aluzija na Šekspirov komad „Julije Cezar“ i „ide“, odnosno sredinu marta, i upozorenje da taj dan donosi propast
U “Martovskim idama”, Stiven Mejers, koga glumi Rajan Gosling, je brilijantni menadžer kampanje Majka Morisa, koji se bori za demokratsku predsedničku nominaciju. Guverner Moris, koga tumači Džordž Kluni, pokušava da pobedi na primarnim izborima u Ohaju, koji su ključni za osvajanje nominacije. Stiven Mejers veruje u Morisa. Ali, dok pokušava da formuliše guvenerove političke ciljeve, njih dvojica dolaze u konflikt. Moris ne pristaje na kompromise a Mejers strepi da će guvener izgubiti. Tom Dafi je menadžer kampanje Morisovog rivala. On pokušava da “minira” guvenera tako što će mu preoteti Stivena Mejersa. Sastanak sa Dafijem podriva Mejersov kredibilitet i on dobija otkaz. No, dolazi do obrta. Mejers otkriva guvenerovu tajnu, i, sa tim znanjem, ucenjuje Morisa da ga ponovo angažuje, a takodje ga primorava na političke kompromise. Zahvaljujući svom moralno spornom savezu, ambiciozni menadžer kampanje i moralno kompromitovani političar dospevaju do vrha. Film je ostavio snažan utisak na publiku u Vašingtonu, političkom epicentru zemlje. Džordž Kluni je takodje režirao film, i njegov je koscenarista. Pored Rajana Goslinga u ulozi Mejersa, Pol Djamati glumi Toma Dafija. Oskarovci Filip Simur Hofman i Marisa Tomei dopunjavaju blistavu glumačku postavu. Kluni kaže da ovaj film, iako fikcija, precizno opisuje današnju politiku. " “Martovske ide” je najnoviji u nizu filmova koji pokazuju američku političku psihu. Jedan od legendarnih je film Alena Pakule “Svi predsednikovi ljudi” – hronika raspada Niksonove administracije 1970-ih, kada su dvojica reportera Vašington Posta razotkrila aferu Votergejt. “Martovske ide” se koncentriše na novu pretnju – politiku u kojoj nema milosti, nemoralnost političara i cinizam – koji su dostigli nove dimenzije.